English: Can I join you in sharing the views that we need a Government that will actually respond to these women, who have actually received an injustice? And I'll declare an interest now, in that my wife is one of those women. I'm sure there are many others, and we all appreciate that. The loss of that income is a huge disadvantage. You quite rightly pointed out that many of those women have suffered during their working careers. They weren't allowed to join company pension schemes. They would often work part time and came in at different times because of family commitments in those lives and those times. Things have changed since then, since they were actually starting out in their careers. But you've said you urged - . Can I urge you to actually continue to pressurise the UK Government and look at all avenues possible? If you haven't, find the gap, if you can get involved in this. And could I also ask you to look to colleagues in your Government, because it's not just about the unfairness to those women in those cases of losing the money, but they are carers, they take on caring responsibilities? That's going to be a burden to this Welsh Government. They take on other duties, which will become a burden to this Welsh Government. Those are huge issues that we haven't yet anticipated the financial outcome of. Will you look at those figures? Would you ask your ministerial colleagues to address the issues of what is going to happen to those women, because they're either not going to work, and therefore there's going to be a situation as to the loss of income for them, and how do we, as the social services, provide the services to them? If they are carers and if they take on work, they lose their caring facilities. How do we provide the care and facilities for them, and the cost of all that? It's a benefit that we have to identify, to tell the UK Government, 'This is costing you not just the money that these women are losing, but the services they are losing as a consequence of that.'
Welsh: A gaf i ymuno i fynegi'r un farn â chi, bod angen Llywodraeth arnom ni a fydd yn ymateb yn wirioneddol i'r menywod hyn, sydd wedi cael eu trin yn wirioneddol anghyfiawn? Ac rwyf i am ddatgan diddordeb nawr, gan fod fy ngwraig i fy hunan yn un o'r menywod hynny. Rwy'n siŵr fod yna lawer o rai eraill, ac rydym ni i gyd yn deall hynny. Mae colli incwm fel hyn yn golled enfawr. Roeddech chi yn llygad eich lle i nodi bod llawer o'r menywod hyn wedi cael eu dal yn ôl yn ystod eu gyrfaoedd. Nid oedden nhw'n cael ymuno â chynlluniau pensiwn y cwmnïoedd. Roedden nhw'n aml yn gweithio'n rhan-amser ac yn dod i mewn ar wahanol adegau oherwydd ymrwymiadau teuluol yn eu bywydau nhw fel yr oedd hi bryd hynny. Yn y cyfamser mae pethau wedi newid ers i'r menywod hynny gychwyn ar eu gyrfaoedd nhw. Ond rydych chi wedi dweud eich bod wedi cymell - . A gaf i eich annog i barhau i bwyso ar Lywodraeth y DU ac edrych ar bob llwybr posib? Os nad ydych wedi gwneud hynny, dewch o hyd i'r bwlch, os gallwch fod â rhan yn hyn. Ac a gaf i ofyn ichi edrych hefyd i gyfeiriad cydweithwyr yn eich Llywodraeth chi, oherwydd nid yw hyn yn ymwneud yn unig ag annhegwch i'r menywod hyn o ran colled ariannol, ond maen nhw'n ofalwyr, ac yn ymgymryd â chyfrifoldebau i ofalu am eraill. Mae hynny'n mynd i fod yn faich ar Lywodraeth Cymru. Maen nhw'n ymgymryd â dyletswyddau eraill, a ddaw yn faich ar Lywodraeth Cymru. Mae'r rhain yn broblemau enfawr ac nid ydym wedi rhagweld y canlyniad ariannol hyd yn hyn. A wnewch chi edrych ar y ffigurau hynny? A wnewch chi ofyn i'ch cyd-Weinidogion fynd i'r afael â'r hyn sy'n mynd i ddigwydd i'r menywod hynny, oherwydd mae'n bosib nad ydyn nhw'n mynd i weithio, ac felly fe fyddan nhw mewn sefyllfa o golli incwm, a sut yr ydym ni, fel gwasanaethau cymdeithasol, yn mynd i ddarparu'r gwasanaethau iddyn nhw? Os ydyn nhw'n ofalwyr, ac yn ymgymryd â gwaith, ni fyddant yn gallu rhoi gofal. Sut ydym ni'n mynd i ddarparu'r gofal a'r cyfleusterau, a beth fydd cost hynny i gyd? Mae hwn yn fudd y mae'n rhaid i ni ei gydnabod, er mwyn dweud wrth Lywodraeth y DU, 'Mae hyn yn gost i chi, nid yn unig o ran yr arian y mae'r menywod hyn yn ei golli, ond y gwasanaethau y maen nhw'n eu colli o ganlyniad i hynny.'